สวัสดีค่ะ คือหนูได้เข้าไปฉีดวัคซีนวันที่22 มิ.ย.ที่ผ่านมานี้ค่ะ มีอาการปวดบวมบริเวณที่ฉีดแค่ช่วงสัปดาห์แรก พอมันหายบวมคลำๆดูมันเป็นก้อนไตแข็งๆ ตอนแรกคิดว่าเดี๋ยวมันก็เล็กลง แต่ตอนนี้ผ่านมา3สัปดาห์กว่าๆแล้ว ลองประคบอุ่นก็ยังเป็นเหมือนเดิมอยู่ค่ะ อยากสอบถามว่าต้องรักษายังไงคะ? หรือควรพบแพทย์คะ?
สวัสดีค่ะ wa Nikhomphak,หลังการฉีดวัคซีน ผิวหนังและเนื้อเยื่อใต้ผิวหนัง อาจมีการบวม เกิดเป็นไตแข็งขึ้นมาได้ โดยเฉพาะหากเป็นวัคซีนชนิดที่ฉีดเข้ากล้ามเนื้อ ซึ่งหากฉีดตื้นไป และเข้าไปอยู่ในชั้นเนื้อเยื่อใต้ผิวหนัง ก็จะทำไปปฏิกิริยากับเนื้อเยื่อและเกิดเป็นก้อนได้ ไม่ได้อันตรายอะไร และจะหายไปได้เองภายในเวลาประมาณ 1-2 เดือนดังนั้น หากก้อนที่เป็นไตแข็ง ไม่ได้ขยายใหญ่ขึ้น ไม่ปวด ไม่เจ็บ อาจสังเกตดูต่อไปก่อนอีกซักระยะค่ะ แต่หากก้อนยังคงไม่หายไป หรือขยายใหญ่ขึ้น ก็ควรไปพบแพทย์เพื่อตรวจ เพราะอาจเกิดจากสาเหตุอื่นๆ ไม่ได้เกิดจากการฉีดวัคซีนค่ะ เช่น เป็นก้อนซีสต์ไขมันใต้ผิวหนัง เป็นก้อนเนื้องอกของเนื้อเยื่อใต้ผิวหนังชนิดต่างๆ เป็นต้น